Fortrolighedsaftale
Mellem
Opfinderens navn


Adresse


I det følgende kaldet ”Opfinderen”



Og


Virksomhedens navn

Adresse

kontaktpersonens navn


i det følgende kaldet ”Modtageren”

Indgår følgende hemmeligholdelsesaftale vedrørende fortrolige oplysninger, som Modtageren har modtaget eller vil modtage fra Opfinderen:

1.
Opfinderen vil under denne aftale fremlægge tekniske oplysninger, know-how, og erfaringer omkring………(indsæt kort overordnet beskrivelse af hvad opfindelsen skal bruges til og andre overordnede karakteristika om opfindelsens område, der ikke afslører det centrale i selve opfindelsen – Slet herefter indholdet af denne parentes), (i det følgende kaldet ”Opfindelsen”).
2.
Modtageren forpligter sig til at hemmeligholde alle informationer inklusive viden, teknologi og forretningsideer vedrørende Opfindelsen, som denne bliver bekendt med via Opfinderen uanset i hvilken form disse informationer videregives (i det følgende kaldet ”Informationen”).

3.
Modtageren har ikke ret til at benytte informationen til andet end at vurdere Opfindelsens forretningspotentiale uden, at der er indgået en skriftlig aftale med Opfinderen herom.

4.
Modtageren forpligter sig til at begrænse videregivelse af Information til nogen, denne har som medarbejdere i samme koncern til et absolut minimum i forhold til hvad der efter forud​sætningerne må anses som nødvendigt for vurdering af Opfindelsen og forsvarligt i forhold til hemmeligholdelsen. Før Modtageren i sådanne tilfælde overlader Informationen til medarbejdere, skal disse være instrueret om Informationens fortrolige karakter.

5.
Såfremt Modtageren af hensyn til vurdering af Informationen helt eller delvis vil overlade Informationen til nogen der ikke er ansat i underskrivende virksomheds koncern, og derfor ikke er dækket af denne fortrolighedsaftale, skal Modtageren indhente Opfinderens samtykke hertil, og den nye modtager skal underskrive en fortrolighedsaftale identisk med den foranliggende, forud for at Informationen videregives.

6.
Modtageren skal føre fortegnelse over medarbejdere, der helt eller delvis får indblik i Infor​mationen. Fortegnelsen skal være tilgængelig for Opfinderen på forespørgsel.

7.
Denne aftale omfatter ikke oplysninger der:

a.  på det tids​punkt, Op​finderen gav Infor​mationen til Modtageren, måtte anses som alment kendte, eller som senere bliver alment kendte, uden at Modtageren er ansvarlig herfor.

b. allerede var Modta​geren bekendt på tidspunktet for denne aftales indgåelse. I sådanne tilfælde skal modtageren straks og uden ophold meddele og sandsynliggøre dette for Opfinderen.

c. er resultatet af Modtagerens medarbejderes selvstændige arbejde enten forud for denne aftales indgåelse, eller hvor disse ansatte ikke havde adgang til Informationen.

d. på lovlig måde er kommet Modtageren til kendskab direkte eller indirekte gennem andre end Opfinderen. 

8.
Fortrolighedsforpligtelsen efter denne fortrolighedsaftale, skal gælde fra det tidspunkt, hvor Informationen blev overgivet fra Opfinderen til Modtageren.

9.
Modtageren er erstatningspligtig over for Opfinderen for eventuelle tab forvoldt ved brud på denne aftale i overensstemmelse med dansk lovs almindelige regler. 

10.
Eventuelle tvister vedrørende denne aftale skal behandles ved danske domstole.


Den        /          2026


              
Den         /            2026  


------------------------------------------               

-------------------------------------    

Modtagerens underskrift



Opfinderens underskrift   
